
Na podlagi 25. člena Zakona o delovnih razmerjih (Uradni list RS, št. 21/13 – z vsemi spremembami in dopolnitvami) in na podlagi devetega odstavka 61. člena ter v povezavi z drugo točko prvega odstavka 76. člena Zakona o javnih uslužbencih (ZJU-1) (Uradni list RS, št. 32/25; v nadaljnjem besedilu: ZJU-1) Statistični urad Republike Slovenije, Litostrojska 54, 1000 Ljubljana, objavlja prosto strokovno-tehnično delovno mesto

Finančnik VII/1 v Službi za finančno in upravno poslovanje, določen čas – nadomeščanje javne uslužbenke na materinskem in starševskem dopustu.
Kandidati, ki se bodo prijavili, morajo izpolnjevati naslednje pogoje:

· visokošolsko strokovno izobraževanje (prejšnje)/visokošolska strokovna izobrazba (prejšnja) ali

· visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali

· visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) ali 

· višješolsko izobraževanje (prejšnje)/višješolska izobrazba (prejšnja) ali

· specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja),

· osem mesecev delovnih izkušenj.
Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;

Naloge povzete iz sistemizacije delovnega mesta: 
- priprava podatkov za mesečni obračun plač in kontrola obračuna plač,

- izdajanje potrdil in obrazcev s področja obračuna plač,

- priprava odredb za izplačilo plač,

- priprava analiz, poročil in drugih gradiv z delovnega področja,

- opravljanje drugih nalog po navodilu vodje,

- zbiranje, urejanje ter pripravljanje podatkov za izdelavo analize o finančnem poslovanju proračunskega uporabnika,

- obračunavanje davkov in prispevkov (pogodbe o delu, avtorske pogodbe, obvezna praksa, delo študentov, obračun davka na dodano vrednost),

- sodelovanje pri enostavnejših nalogah povezanih s pripravo predloga proračuna,

- pravilno in pravočasno izvajanje obračuna plač in drugih stroškov dela,

- usklajevanje podatkov s kadrovsko službo,

- pravočasno posredovanje podatkov drugim institucijam.

Kandidat bo na delovnem mestu finančnik VII/1 opravljal naslednje naloge, in sicer:

· preverbe trga za rezervacijo nočitev za službene poti v Sloveniji in tujini,
· izvajanje razpisov za nakup letalskih kart,
· priprava odredb za izplačilo stroškov službenih poti.
Od kandidata pričakujemo:
· znanje uporabe računalniških programov: Word, Excel, Outlook,

· zaželeno je poznavanje aplikacije za upravljanje javnih financ: Mferac,

· zaželeno je osnovno znanje angleškega jezika,

· komunikacijske sposobnosti,

· sposobnost pisnega izražanja,

· sposobnost analitičnega razmišljanja.
Prav tako od kandidatov pričakujemo pripravljenost za samostojno in timsko delo, zanesljivost in natančnost, pripravljenost za strokovno usposabljanje in prilagodljivost. 
Prijava mora vsebovati:

· pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe ter leto in ustanova, na kateri je bila izobrazba pridobljena;
· izjavo, da za namen tega postopka dovoljuje Statističnemu uradu Republike Slovenije pridobitev podatkov iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bomo sklenili pogodbo o zaposlitvi za določen čas, in sicer za čas trajanja materinskega in starševskega dopusta javne uslužbenke, s polnim delovnim časom.

Izbranemu kandidatu se bodo na delovnem mestu finančnik VII/1 (izhodiščni plačni razred delovnega mesta je 17. plačni razred oziroma 2030,25 EUR bruto, pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24)).
Izbrani kandidat bo delo opravljal v poslovnih prostorih Statističnega urada Republike Slovenije, Litostrojska 54, Ljubljana. 

SURS, ki je med petimi najbolj inovativnimi organi v državni upravi, izbranemu kandidatu nudi zaposlitev v urejenem, prijetnem in varnem delovnem okolju, z zanimivimi in raznolikimi delovnimi nalogami, z možnostjo za osebni in strokovni razvoj, rednim plačilom, skrb za zdravje na delovnem mestu, ugoden delovni čas in z možnostjo hibridnega dela.

Kandidat vloži prijavo na priloženem obrazcu »Vloga za zaposlitev«, ki jo pošlje v zaprti ovojnici z označbo: »za prosto delovno mesto finančnik VII/1 številka: 1102-41/2026«, na naslov: Statistični urad Republike Slovenije, Litostrojska 54, 1000 Ljubljana, in sicer v roku 8 dni po objavi. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom. 

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Marija Žerjav Prosen, telefon: 01/ 2416 419 od 10. do 11. ure, informacije o delovnem področju pa mag. Sanja Cvajdik, telefon  01/ 2415 286.
V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

